**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 15.11.2013. broj: 01-3-45-29-2/13 imenovani smo u komisiju za ocjenu i odbranu završnog rada na drugom (II) ciklusu studija studentice **Ivane Barišić** pod naslovom:

**IZAZOVI VISOKOG OBRAZOVANJA U BOSNI I HERCEGOVINI I PRILAGODBA EUROPSKIM STANDARDIMA (LISABONSKA DEKLARACIJA, BOLONJSKI PROCES, PREDNOSTI, NEDOSTACI, RAZINA OSTVARENOSTI)**

Komisija je u sastavu:

1. Prof. Dr. Nermina Mujagić, predsjednica
2. Prof. Dr. Asim Mujkić, član
3. Prof. Dr. Nedžma Džananović-Miraščija, članica

Mentor rada je prof. Dr. Asim Mujkić

Shodno Pravilima studiranja drugi (II) ciklus studija na Univerzitetu u Sarajevu, studentica je podni-jela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položiola sve ispite i izvršila druge obaveze predviđene studijskim programom.

Pregledom rada komisija je ocijenila da se studentica **Ivana Barišić** pridržavala teme za izradu završnog rada. Daje se kratak rezime završnog rada:

Na temelju empirijskog istraživanja provedenog u lipnju 2020. godine, studentica je djelimično potvrdila svoju hipotezu *(H1) kojom se pretpostavljalo da neće postojati statistički značajna razlika između spolova, godine studija i fakulteta kod ispitanih studenata. U ovom slučaju potvrdila se samo po pitanju stupnja godine koju studenti pohađaju jer se samo kod te distribucije podataka nije pokazala statistički značajna razlika.* Kod hipoteze (H2) se pokazala statistički značajna razlika na 5% signifikantnosti, pa je zaključeno da postoji statistički značajna razlika između ocjene razine upoznatosti i ocjene zadovoljstva s primjenom Bolonjskog procesa na fakultetu i ocjene zadovoljstva pozitivnim promjenama u kvaliteti studiranja. Pearsonov, Spearmanov koeficijent te koeficijent determinacije su potvrdile ovu vezu i reprezentativnost modela. Dakle, *prihvaćena je hipoteza (H2) koja glasi da postoji pozitivna veza između razine upoznatosti i zadovoljstva s primjenom Bolonjskog procesa i ocjene stupnja pozitivnih promjene u kvaliteti studiranja na Sveučilištu kod studenata*. Prema tome, isto bi se moglo protumačiti da će zapravo ocjena studenata o pozitivnim promjenama u kvaliteti studiranja s primjenom Bolonjskog procesa ovisiti o tome koliko su upoznati s primjenom Bolonjskog procesa na fakultetu i samom Bolonjskom deklaracijom. Ako studenti ne poznaju dovoljno dobro kako funkcionira Bolonjski sustav i ako su pretežito nezadovoljni njezinom primjenom očekuje se isto da će negativnije ocijeniti stupanj pozitivnih promjena u kvaliteti studiranja, a i obrnuto. Dijagram rasipanja je prikazao približno linearno koreliranje postavljenih varijabli te da ocjene najviše koreliraju oko manjih vrijednosti prema čemu se može zaključiti da studenti nisu najbolje upoznati s primjenom procesa i ne pokazuju zadovoljstvo u visokim razinama, a sukladno tome visoko ne ocjenjuju niti pozitivne promjene u kvaliteti studiranja s primjenom Bolonjskog procesa. *Također može se potvrditi (H3) da je od elemenata Bolonjskog procesa studentima najzanimljivija mobilnost i razmjena studenata.*

Studenti su zamoljeni da odgovore na pitanje koja najčešće navedena očekivanja vezana uz bolonjski proces koja se nisu ostvarila. U distribuciji podataka oko 40% studenata smatra da je to dostupnost nastavnika izvan nastave i bolja komunikacija nastavnika sa studentima, previše studenata na studijskim grupama, preopterećenost studenata, dok njih oko 25% da studenti ne uče radi znanja već radi skupljanja bodova, nisu osuvremenjeni studiji, uporaba suvremenih pomagala nije se povećala, premalo vježbi i praktičnog rada. Generalno promatrajući odgovori studenata navode da u konačnici postoje mnoga neispunjena očekivanja po pitanju primjene Bolonjskog procesa na Sveučilištu u Mostaru te da u ovom segmentu postoji mnogo prostora za poboljšanje i razvoj.

Komisija konstatira da je završni rad studentice **Ivane Barišić** rad u kojem je studentica obradila odabranu temu primjenom naučnih/stručnih metoda, te time dokazala da je savladala nastavni plan i program studija, stekala potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentici **Ivani Barišić** odobri javnu odbranu.

Sarajevo, 18.11.2021.

K O M I S I J A:

|  |  |
| --- | --- |
| 1. |  |
| 2. | Prof. Dr. Nermina Mujagić, predsjednica |
| 3. | Prof. Dr. Asim Mujkić, član |
|  | Prof. Dr. Nedžma Džananović-Miraščija, članica |